gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3723, del 04-04-2000 (2000/2429)

Expedient número 157/1999. Adjudicació del manteniment de l'equipament i les instal·lacions de l'Hospital Clínic Universitari, el Centre d'Especialitats del Grau i l'Institut Social de la Marina, tots tres centres a València.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3723

Data del DOGV
:   04-04-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/2429


Organisme emissor
:   Conselleria de Sanitat

Tipus de document
:   Anunci

Expedient número 157/1999. Adjudicació del manteniment de l'equipament i les instal·lacions de l'Hospital Clínic Universitari, el Centre d'Especialitats del Grau i l'Institut Social de la Marina, tots tres centres a València. [2000/Q2429]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Clínic Universitari. Avinguda Blasco Ibáñez, 17, 46372 València. Telèfon: 15 099 59 93; fax: 96 386 26 71.
  
c) Número d'expedient: 157/1999.
  
2. Objecte del contracte
  
a) Tipus de contracte: contracte de serveis.
  
b) Descripció de l'objecte: manteniment de l'equipament i les instal·lacions de l'Hospital Clínic Universitari, el Centre d'Especialitats del Grau i l'Institut Social de la Marina, tots tres centres a València.
  
c) Lots: 30.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.478, de 21 d'abril de 1999, Boletín Oficial del Estado número 101, de 28 d'abril de 1999, i Diario Oficial de las Comunidades Europeas.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cinc-cents trenta-dos milions quatre-centes seixanta-set mil cinc-centes deu pessetes (804.367.362 pessetes/3.200.194,19 euros).
  
5. Adjudicació
  
a) Data: 30 d'agost de 1999.
  
b) Contractistes: pessetes euros
  
Ascensores Pertor, SL. 2.559.500 15.361,87
  
Ascensores J. Sánchez, SL. 94.759.785 63.227,96
  
Hewlett Packard Española, SA. 15.448.889 71.779,03
  
Huguet de Mantenimiento, SL. 384.933.736 1.712.797,56
  
UTE Mydra 47.130.046 116.615,78
  
Philips Ibérica, SA. 90.165.963 395.707,15
  
Schindler, SA. 86.782.060 213.194,11
  
Siemens, SA. 68.665.337 95.380,62
  
Thyssen Boetticher, SA. 99.931.123 93.307,51
  
c) Nacionalitat: espanyola.
  
d) Import d'adjudicació: quatre-cents seixanta-dos milions cent quinze mil set-centes cinquanta pessetes (436.746.740 pessetes/2.777.371,59 euros).
Diari Oficial de la Generalitat Valenciana


Sumari del DOGV 3873, del 08-11-2000 (2000/8815)

Notificació de la resolució de l'expedient sancionador número 46.026/00.
------------------------------------------------------------------------

### Dades del document

Número de DOGV
:   3873

Data del DOGV
:   08-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8815


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de la resolució de l'expedient sancionador número 46.026/00. [2000/M8815]
  
Examinat l'expedient administratiu sancionador número 46.026/00, seguit contra Pescap SA, amb NIF A-08705501, per la presumpta infracció consistent en la tinença d'11,3 kg de tellerina de talla inferior a l'establida en l'Ordre de 7 de juny de 1993, de la Conselleria d'Agricultura, Pesca i Alimentació, producte destinat a la comercialització, i atés que:
  
1. L'expedient va ser iniciat el 23 de març de 2000 en virtut de la inspecció realitzada el 29 de febrer de 2000 pels inspectors del Servei de Pesca Marítima de la Conselleria d'Agricultura, Pesca i Alimentació a Pescap SA per la presumpta infracció consistent en la tinença d'11,3 kg de tellerina de talla inferior a l'establida en l'Ordre de 7 de juny de 1993, de la Conselleria d'Agricultura, Pesca i Alimentació, producte destinat a la comercialització.
  
2. Realitzada la notificació d'iniciació de procediment, l'inculpat no ha realitzat al·legacions.
  
3. En l'expedient, l'imputat no ha realitzat al·legacions a la proposta de resolució.
  
Vistos els preceptes aplicables de la Llei 2/1994, de 18 d'abril, de la Generalitat Valenciana, de Defensa dels Recursos Pesquers; la Llei 30/1992, de Règim Jurídic de les Administracions Públiques i del Procediment Administratiu Comú; el Reial Decret 1.398/1993, de 4 d'agost, sobre el reglament de procediment sancionador; l'Ordre de 7 de juny de 1993, de la Conselleria d'Agricultura, Pesca i Alimentació, per la qual es regula l'activitat de marisqueig de la rossellona, la tellerina i l'ou al litoral de la Comunitat Valenciana; i atés que:
  
1. L'expedient s'ha tramitat de la manera legalment establida.
  
2. Els fets es consideren comesos i provats.
  
Per tot això, he resolt:
  
Imposar a Pescap SA una multa de 100.000 pessetes, com a responsable d'una infracció greu tipificada en l'article 5 c) de la Llei 2/1994, de 18 d'abril, consistent en la tinença (emmagatzematge) per a la comercialització d'11,3 kg de tellerina de talla inferior a l'establida en l'Ordre de 7 de juny de 1993, de la Conselleria d'Agricultura, Pesca i Alimentació, en l'article 4.
  
Aquesta resolució no posa fi a la via administrativa, i es podrà interposar contra aquesta un recurs ordinari davant la consellera d'Agricultura, Pesca i Alimentació, en el termini d'un mes comptador des del dia de la notificació d'aquesta resolució, d'acord amb les disposicions de l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3797, del 20-07-2000 (2000/5601)

RESOLUCIÓ de 27 de juny de 2000, del director general d'Ordenació i Innovació Educativa i Política Lingüística, per la qual es resol el concurs públic per a la concessió d'assignacions per despeses extraordinàries de funcionament i beques per a la realització d'estades formatives en empreses d'altres països d'Europa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/5601


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 27 de juny de 2000, del director general d'Ordenació i Innovació Educativa i Política Lingüística, per la qual es resol el concurs públic per a la concessió d'assignacions per despeses extraordinàries de funcionament i beques per a la realització d'estades formatives en empreses d'altres països d'Europa. [2000/S5601]
  
L'Ordre de 22 de febrer de 2000, de la Conselleria de Cultura, Educació i Ciència (DOGV 30.03.2000), convocava concurs públic per a la concessió d'assignacions per despeses extraordinàries de funcionament i beques per a la realització d'estades formatives en empreses d'altres països d'Europa, per alumnes de centres docents no universitaris, públics i privats concertats, de la Comunitat Valenciana.
  
Una vegada finalitzat el procés d'estudi i selecció dels projectes presentats, complits els apartats primer i segon de la base deu de l'annex I a l'Ordre de convocatòria i, en virtut de la seua disposició final primera, resolc:
  
Primer
  
A càrrec del crèdit consignat en el capítol II, del programa 421.30, del Pressupost de la Generalitat Valenciana per a 2000, adjudicar les assignacions per despeses extraordinàries de funcionament als centres públics dependents de la Conselleria de Cultura i Educació relacionats en l'annex I, en les quanties indicades a cadascú del projectes per ells presentats.
  
Segon
  
Declarar deserta la concessió de beques a l'alumnat de centres privats concertats, al no haver-se presentat al concurs cap projecte per part dels mencionats centres.
  
Tercer
  
L'efectivitat de la present resolució queda condicionada a l'expressa acceptació de realitzar el projecte amb l'assignació econòmica concedida.
  
Els directors dels centres públics, disposen del termini d'un mes, des de la publicació d'esta resolució en el Diari Oficial de la Generalitat Valenciana, per acreditar davant la Direcció General dita acceptació (apartat sext de la base deu de l'annex I a l'Ordre de convocatòria).
Diari Oficial de la Generalitat Valenciana


Sumari del DOGV 3887, del 28-11-2000 (2000/9160)

ORDRE de 10 de novembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per al seu ús com a centre de salut, el dret de propietat que es té sobre l'immoble de 534 m² de superfície situat en el carrer Pescadors de Cullera (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3887

Data del DOGV
:   28-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9160


Data del document
:   10-11-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Cullera
    * propietat immobiliària
    * cultura regional

ORDRE de 10 de novembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per al seu ús com a centre de salut, el dret de propietat que es té sobre l'immoble de 534 m2 de superfície situat en el carrer Pescadors de Cullera (València). [2000/A9160]
  
Mitjançant una escriptura pública de cessió gratuïta i acceptació atorgada davant el notari de València Máximo Catalán el dia 31 d'octubre de 2000, la Generalitat Valenciana va adquirir el dret de propietat sobre l'immoble de 534 metres quadrats de superfície, situat en el carrer Pescadors de Cullera, i que consta en l'Inventari General de Béns i Drets de la Generalitat Valenciana amb el codi A02/46/105/0011 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Sanitat ha sol·licitat l'afectació de l'immoble assenyalat per a ser destinat a centre de salut.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, per a ser usat com a centre de salut, el dret de propietat que es té sobre l'immoble situat en el carrer Pescadors de Cullera, de 534 metres quadrats de superfície, que consta en l'Inventari General de Béns i Drets de la Generalitat Valenciana amb el codi A02/46/105/0011, i confronta: nord i oest, avinguda Diagonal del País Valencià; sud, carrer de la Bega; est, carrer dels Pescadors.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Sanitat l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Sanitat designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 10 de novembre de 2000
  
El conseller d'Economia, Hisenda i Ocupació,
Diari Oficial de la Generalitat Valenciana


Sumari del DOGV 3784, del 03-07-2000 (2000/5183)

Informació pública de la modificació de les bases generals que han de regir les convocatòries de les proves selectives per a la provisió en propietat de les places de personal funcionari i laboral vacants en la plantilla d'aquest ajuntament.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3784

Data del DOGV
:   03-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5183


Data del document
:   09-06-2000

Organisme emissor
:   Ajuntament d'Ibi

Tipus de document
:   Convocatòria

Descriptors 

:   * Ibi
    * concurs administratiu
    * administració local

Informació pública de la modificació de les bases generals que han de regir les convocatòries de les proves selectives per a la provisió en propietat de les places de personal funcionari i laboral vacants en la plantilla d'aquest ajuntament. [2000/F5183]
  
Base sisena. Tribunals qualificadors
  
6.1 Composició:
  
President: el president de la corporació o membre d'aquesta que delegue.
  
Secretari: el secretari de la corporació o un funcionari d'aquesta que delegue, que actuarà amb veu, però sense vot.
  
Vocals:
  
- El regidor delegat de Personal.
  
- El regidor delegat de l'àrea o del servei corresponent.
  
- Un representant del professorat oficial, designat per l'Institut Valencià d'Administració Pública.
  
- Un representant de l'administració del Consell de la Generalitat Valenciana, designat per la Direcció General d'Administració Local.
  
- El funcionari que ocupe la direcció del respectiu servei dins de l'especialitat o, si no és possible, un tècnic superior o un expert designat pel president de la corporació municipal.
  
- Dos representants dels treballadors, a proposta de l'òrgan sindical corresponent.
  
La designació dels membres del tribunal inclourà la dels suplents respectius.
Diari Oficial de la Generalitat Valenciana


Sumari del DOGV 3805, del 01-08-2000 (2000/5957)

Informació pública de l'expedient d'aprovació del projecte d'escut municipal.
-----------------------------------------------------------------------------

### Dades del document

Número de DOGV
:   3805

Data del DOGV
:   01-08-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5957


Organisme emissor
:   Ajuntament de Cinctorres

Tipus de document
:   Anunci

Informació pública de l'expedient d'aprovació del projecte d'escut municipal. [2000/M5957]
  
El ple de l'ajuntament, en sessió celebrada el dia 2 de juny de 2000, va acordar aprovar el projecte d'escut municipal amb la següent descripció:
  
Escut quadrilong de punta redona.
  
De gules, cinc torres d'or en sautor, maçonades i aclarides de sable (element parlant del nom de la població). En cap i sobre la torre central, un cairó d'or amb quatre pals de gules (per la seua condició de reialenc durant l'Antic Règim).
  
Per timbre, corona reial oberta, tradicional al Regne de València.
  
De conformitat amb l'article 14 del Decret 116/1994, de 21 de juny, del Govern Valencià, se sotmet a informació pública l'expedient complet durant el termini d'un mes, a comptar des de la publicació d'aquest anunci en el Diari Oficial de la Generalitat Valenciana, als efectes que els qui hi tinguen interés puguen examinar-lo i presentar al·legacions. En cas que no es formulara cap al·legació, es considerarà definitivament aprovat el projecte esmentat.
  
Cinctorres, 4 de juliol de 2000.- L'alcalde: Juan Manuel Ferreres Carceller.
Diari Oficial de la Generalitat Valenciana


Sumari del DOGV 3872, del 07-11-2000 (2000/8849)

RESOLUCIÓ de 26 d'octubre de 2000, de la Universitat Politècnica de València, per la qual es modifiquen les retribucions brutes anuals de la senyora Amparo Salcedo Martí, nomenada personal eventual, secretària de vicerector de la Universitat Politècnica de València.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/8849


Organisme emissor
:   Universitat Politècnica de València

Tipus de document
:   Resolució

RESOLUCIÓ de 26 d'octubre de 2000, de la Universitat Politècnica de València, per la qual es modifiquen les retribucions brutes anuals de la senyora Amparo Salcedo Martí, nomenada personal eventual, secretària de vicerector de la Universitat Politècnica de València. [2000/X8849]
  
Fent ús de les atribucions que a aquest Rectorat confereix l'article 48 del Decret 145/1985, de 20 de setembre (DOGV número 291, de 30 de setembre de 1985, i DOGV número 295, de 14 d'octubre de 1985; rectificat segons el DOGV número 372, de 5 de maig de 1986), pel qual s'aprovaren els Estatuts de la Universitat Politècnica de València, aquest rectorat resol:
  
Modificar les retribucions brutes anuals que ha de percebre la senyora Amparo Rosa Salcedo Martí, amb DNI 18.947.428-N, nomenada personal eventual, secretària de vicerector mitjançant Resolució de 28 de gener de 1999 (Correcció d'errades de 28 de gener de 1999), amb efectes economicoadministratius des de l'1 d'octubre de 2000, que passen a ser de 3.369.962 pessetes/ 20.253,88 euros.
  
València, 26 d'octubre de 2000.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3671, del 21-01-2000 (2000/11967)

Informació pública del projecte d'homologació amb ordenació detallada del Pla General d'Ordenació Urbana de Torrent en el Sector 2.
-----------------------------------------------------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/11209


Organisme emissor
:   Ajuntament de Torrent

Tipus de document
:   Anunci

Informació pública del projecte d'homologació amb ordenació detallada del Pla General d'Ordenació Urbana de Torrent en el Sector 2. [2000/S11039]
  
El ple d'aquest ajuntament en sessió de data 2 de novembre de 1999, va acordar sotmetre a informació pública pel termini d'un mes el projecte d'homologació amb ordenació detallada del Pla General d'Ordenació Urbana de Torrent en el Sector 2 (ampliació del polígon industrial Mas del Jutge-2) presentat per la mercantil Mas del Jutge 2, SL.
  
Durant l'esmentat període qualsevol interessat podrà consultar l'expedient en els locals del ajuntament, situats al carrer Ramón y Cajal, número 1 d'aquest municipi, i presentar les al·legacions que estime convenients.
Diari Oficial de la Generalitat Valenciana


Sumari del DOGV 3759, del 29-05-2000 (2000/3899)

RESOLUCIÓ de 8 de maig de 2000, del rector de la Universitat Politècnica de València, per la qual es publica el pressupost d'aquesta per a 2000.
------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2000/05/08/(1)/dof/vci/html**

### Dades del document

Número de DOGV
:   3759

Data del DOGV
:   29-05-2000

Secció del DOGV
:   I. DISPOSICIONS GENERALS

Número del document
:   2000/3899


Data del document
:   08-05-2000

Organisme emissor
:   Universitat Politècnica de València

Tipus de document
:   Resolució

Descriptors 

:   * universitat
    * legislació
    * pressupost

RESOLUCIÓ de 8 de maig de 2000, del rector de la Universitat Politècnica de València, per la qual es publica el pressupost d'aquesta per a 2000. [2000/3899]
  
 La Junta de Govern de la Universitat Politècnica de València va aprovar, amb data 21 de desembre de 1999, el projecte de pressupost per a 2000 d'aquesta universitat.
  
Amb data 23 de desembre de 1999, el pressupost esmentat va ser aprovat pel Consell Social de la Universitat Politècnica de València.
  
En virtut d'aquests acords i en aplicació de l'article 54.2 de la Llei de Reforma Universitària i de l'article 191 dels Estatuts de la Universitat Politècnica de València, aquest Rectorat resol:
  
Publicar l'estat d'ingressos i despeses que configuren el pressupost de la Universitat Politècnica de València per a l'exercici 2000, i que figuren en l'annex d'aquesta resolució.


Còpia Permalink ELI
Diari Oficial de la Generalitat Valenciana


Sumari del DOGV 3667, del 17-01-2000 (2000/129)

Notificació per compareixença.
------------------------------

### Dades del document

Número de DOGV
:   3667

Data del DOGV
:   17-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/129


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació per compareixença. [2000/129]
  
De conformitat amb el que disposa l'article 105.6 de la Llei 230/1963, de 28 de desembre, General Tributària, segons la redacció donada per l'article 28.1 de la Llei 66/1997, de 30 de desembre, i vist que s'ha intentat la notificació a les persones interessades en dues ocasions sense que haja sigut possible efectuar-la, per causes no imputables a l'administració tributària, es fa públic, mitjançant aquest anunci, que estan pendents de notificar els actes corresponents a les persones interessades i procediments que es detallen a continuació:
  
Contribuent: Phillip Stephen Roberts (B-2718905-O).
  
Domicili: carrer d'Hamburg, 7, 19. 03723 Benidorm (Alacant).
  
Concepte tributari: infracció tributària simple.
  
Exercici: 1998.
  
Fase: expedient 4/3010 ZG. Acord d'imposició de sanció per infracció tributària simple, per import de 50.000 pessetes.
  
Lloc de compareixença: Dependència Regional de Duanes i ILEE, carrer de Guillem de Castro, 9, 5.ª, València.
  
En virtut de l'anterior, dispose que el contribuent indicat anteriorment o el seu representant degudament acreditat, haurà de comparéixer a la Dependència Regional de Duanes en el termini de 10 dies, comptadors des de l'endemà de la publicació d'aquesta resolució en el Diari Oficial de la Generalitat Valenciana, de dilluns a divendres, en horari de 09.00 a 14.00 hores, al lloc que s'assenyala, a l'efecte de la firma de la notificació de l'acord d'imposició. Si no compareix en aquest termini, la notificació s'entendrà efectuada, a tots els efectes legals des de l'endemà del venciment del termini assenyalat per a comparéixer.